આ માટે સૌ પ્રથમ તો એવા ડિપાર્ટમેન્ટલ કે મોલની યોગ્ય અને યથાર્થ પસંદગી થાય એ જોવું જોઈએ; તમારે તમારા વર્તમાન ગ્રાહકવર્ગની રસ-રુચિ, તેમનો ઉંમરગાળો તેમની સરેરાશ વાર્ષિક આવક, તેમના શિક્ષણનું સ્તર, તેમના વ્યવસાય વિશે પણ પ્રાથમિક માહિતી મેળવી લેવી જોઈએ; અને ત્યારબાદ તેમના આ સઘળા demograpic લક્ષણોને અનુરૂપ કે સુસંગત કયા રીટેઈલ સ્ટોર્સ છે એ જાણી લઈ, તેમનો સંપર્ક સાધી, જરૂર પડે તો તેમની સાથે એવી લાંબાગાળાની સમજૂતી કરી, તમારી ચીજવસ્તુઓ કે બ્રાન્ડને, કેવી Shelfની ફાળવણી થશે અને તે અલમારીઓ ઉપર, તમારી ચીજવસ્તુઓ કે બ્રાન્ડનું કેવું સ્થાન નિયોજન થશે તે વિશે પણ ચર્ચા કરી લેવી જોઈએ; જેમ કે તમારી ચીજવસ્તુઓ ગ્રાહકની આંખોને સમાંતરે (આંખોના સ્તરે) ગોઠવવામાં આવે, કે વળી તમારી ચીજવસ્તુઓને એક સાથે, આંખોને સમાંતરે સ્તરે ગોઠવવામાં આવે કે, વળી એવી સમજૂતી થાય જેમાં, જે તે રીટેઈલરની પોતાની બ્રાન્ડ કે ચીજવસ્તુઓની જમણી બાજુએ સ્થાનનિયોજિત કરવામાં આવે કારણ કે, આ સ્થાન-જગ્યા બહુધા પ્રચલિત બ્રાન્ડ માટે આરક્ષિત હોય છે; એ પ્રકારની પણ સમજૂતી કરવામાં જે હેઠળ, ઓછામાં ઓછું એક અઠવાડિયા સુધી તો તમારી ચીજવસ્તુઓને એ જ નિયત સ્થાને રાખવામાં આવે ઈત્યાદિ.